8. aug - kauaoodatud pulmapidu, Egiptuse stiilis ja Magnetic islandi saarel. Sel päeval jõudis enamik külalistest kohale, sh kaugeimad-kallimad külalised, õde Triin Kanadast. Enne seda eelmisel õhtul laekus Kukats Uus-Meremaalt. Eesti tüdruku Katrini ja lõuna-aafriklasest peakoka  Damoniga sooritasime omamoodi rekordi: kahe tunniga, lõuna ja õhtusöögi vaheajal õnnestus Türgi restorani vaikses köögis ära hakkida kartulisalat 30-nele. Au restorani nugadele ja elukutselistele hakkijatele!